ຄວາມບໍ່ຍຸດຕິທໍາ ໃນ ກົດໝາຍສະຫະລັດ ກ່ຽວກັບ ການຕັດສິນໂທດ ຄ້າຢາເສບຕິດ (ວີດິໂອ ຮຽນພາສາອັງກິດ)
ສອງອ້າຍນ້ອງ ແກຣິສັນ ທີ່ຖືກຈໍາຄຸກ ໂດຍບໍ່ມີຄວາມຜິດ ເວົ້າວ່າ ບໍ່ມີຄວາມຍຸດຕິທໍາ ໃນການຕັດສິນໂທດ ດ້ານການຄ້າຢາເສບຕິດ ໃນລະບົບກົດໝາຍ ຂອງສະຫະລັດ .
ເຮົາຂໍສະເໜີ ສາລະຄະດີທີ່ໜ້າສົນໃຈທົ່ວໄປ ຂອງພະແນກພາສາອັງກິດພິເສດ ຫລື Special English General Interest Report ຂອງວີໂອເອ ກ່ຽວກັບບັນຫາຄວາມບໍ່ຍຸດຕິທໍາ ໃນລະ ບົບກົດໝາຍຂອງສະຫະລັດ ໃນການ ຕັດສິນໂທດດ້ານການຄ້າຢາເສບຕິດ ຜູ້ສື່ຂ່າວ VOA Jim Tedder ມີລາຍລະອຽດເລື້ອງນີ້ ຊຶ່ງບົວສະຫວັນ ຈະນໍາມາສະເໜີທ່ານ ໃນອັນດັບຕໍ່ໄປ: ໃນປີ 1998, ທ້າວລໍເຣນສ໌ ແກຣິສັນ (Lawrence Garrison) ແລະນ້ອງຊາຍ ທ້າວລາ ມ້ອນທ໌ (Lamont) ເປັນນັກສຶກສາທີ່ມະຫາວິທະຍາໄລ Howard ຢູ່ໃນນະຄອນຫລວງ ວໍຊິງຕັນ ພວກເຂົາເຈົ້າທັງສອງ ເຮັດວຽກໃຫ້ ກະຊວງຍຸດຕິທໍາ ແລະມີແຜນທີ່ຈະເຂົ້າຮຽນ ໃນ ໂຮງຮຽນກົດໝາຍ ແຕ່ວ່າ ຊາຍຜູ້ນຶ່ງທີ່ແປງລົດໃຫ້ເຂົາເຈົ້າ ຖືກຈັບໃນຂໍ້ຫາຄ້າຢາເສບ ຕິດ ຜູ້ກ່ຽວບອກ ພວກສືບສວນສອບສວນວ່າ ສອງອ້າຍນ້ອງແກຣິສັນ ໄດ້ມີສ່ວນກ່ຽວ ຂ້ອງພົວພັນນໍາ ທ້າວ ລໍເຣນສ໌ ເວົ້າວ່າ ຊາຍແປງລົດຜູ້ນັ້ນ ສາມາດຖືກຕັດສິນໂທດ ໃຫ້ຈໍາຄຸກດົນເຖິງ 10 ປີ ໄດ້ ຍ້ອນຂາຍຢາ ເສບຕິດ ມີວິທີດຽວທີ່ຈະສາມາດຫລຸດໄລຍະເວລາຕິດຄຸກລົງໄດ້ ກໍຄືບອກວ່າ ມີຜູ້ອື່ນ ກ່ຽວຂ້ອງນໍາ ອິງຕາມກົດໝາຍສະຫະລັດ ພວກຕໍານິກົດໝາຍດັ່ງກ່າວ ເວົ້າວ່າ ຜູ້ທີ່ຕ້ອງສົງໃສວ່າ ລະເມີດກົດໝາຍ ຢາເສບຕິດນັ້ນ ມັກຈະກ່າວຫາຜູ້ອື່ນແບບຜິດໆ ທ່ານນາງ ຈູລີ ສະຕວດ (Julie Stewart) ເປັນປະທານ ຂອງ ສະມາຄົມບັນດາຄອບຄົວທີ່ຕໍ່ຕ້ານ ການບັງຄັບໃຫ້ຕັດສິນຈໍາຄຸກລະດັບຕໍ່າສຸດ ທ່ານນາງ ສະຕວດ ເວົ້າວ່າ ທ້າວລາມ້ອນທ໌ ແກຣີສັນ (Lamont Garrison) ຈໍາໄດ້ວ່າ ລາວໄດ້ຖືກສະເໜີ ໃຫ້ໂອກາດ ທີ່ຈະຫລຸດເວລາຈໍາຄຸກຂອງລາວລົງໄດ້ ທ້າວລາມ້ອນທ໌ ເວົ້າວ່າ: ແກຣີສັນ ສານສູງສຸດຂອງສະຫະລັດ ທີ່ຕັ້ງຢູ່ນະຄອນຫລວງວໍຊິງຕັນ (AP Photo/J Scott Applewhite) ທ່ານນາງ ຈູລີ ສະຕວດ ກ່າວອີກເພີ້ມວ່າ: ອ້າຍນ້ອງແກຣີສັນ ບໍ່ໄດ້ຖືກຕັ້ງຂໍ້ຫາວ່າ ມີຢາເສບຕິດຢູ່ໃນຄອບຄອງ ພຽງແຕ່ ຖືກຂໍ້ຫາຖານ ສົມຮູ້ຮ່ວມຄິດ ຄະນະກໍາມະສານສອບສວນຄະດີຂອງລັດຖະບານ ກາງຢູ່ລັດເວີຈີເນຍ ໄດ້ ລົງຄວາມເຫັນວ່າ ພວກເຂົາເຈົ້າ ມີຄວາມຜິດໃນຂໍ້ຫາດັ່ງກ່າວ ຍ້ອນອີງໃສ່ຄໍາເວົ້າຂອງຄົນແປງ ລົດ ແລະອ້າຍຂອງຜູ້ກ່ຽວ ທະນາຍ ຄວາມຂອງຝ່າຍລັດຖະບານ ບໍ່ໄດ້ສະແດງຫລັກຖານ ອື່ນໃດອີກ ຕໍ່ສານ ທ່ານນາງ ຈູລີ ສະຕວດ ໃຫ້ຄໍາເຫັນອີກວ່າ: ທ້າວ ລໍເຣນສ໌ ແກຣິສັນ ໄດ້ຮັບໃຊ້ໂທດຈໍາຄຸກ 12 ປີ ສ່ວນນ້ອງຊາຍຂອງລາວ ແມ່ນຕິດ ຄຸກເກືອບຮອດ 14 ປີ ໃນຂະນະທີ່ຜູ້ຊາຍແປງລົດ ຖືກຈໍາຄຸກ ແຕ່ພຽງ 18 ເດືອນ ເທົ່ານັ້ນ ແຕ່ນັ້ນມາ ສອງອ້າຍນ້ອງ ແກຣິສັນ ກໍບໍ່ມີຄວາມສົນໃຈໃນເລື້ອງກົດໝາຍ ອີກເລີຍ ພວກເຂົາ ເຈົ້າເວົ້າວ່າ ລະບົບອັນນີ້ບໍ່ຍຸດຕິທໍາ